pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-เตรียมตัวให้พร้อม! โครงการสินเชื่อที่อยู่อาศัยเพื่อผู้ประกันตน ม.33 รอบใหม่ กดรับรหัสเข้าร่วมโครงการ เริ่ม 8 - 31 พ.ค. นี้
วันพฤหัสบดีที่ 27 เมษายน 2566
เตรียมตัวให้พร้อม! โครงการสินเชื่อที่อยู่อาศัยเพื่อผู้ประกันตน ม.33 รอบใหม่ กดรับรหัสเข้าร่วมโครงการ เริ่ม 8 - 31 พ.ค. นี้
.....
ข่าวดี! สํานักงานประกันสังคม ร่วมกับ ธนาคารอาคารสงเคราะห์ เปิดโอกาสให้ผู้ประกันตน ม.33 ที่ต้องการเข้าร่วม “โครงการสินเชื่อที่อยู่อาศัยเพื่อผู้ประกันตน” รอบใหม่ ซื้อบ้าน หรือผ่อนบ้านด้วยดอกเบี้ยที่ถูกลง หลังกระแสตอบรับดี ซึ่งที่ผ่านมามีผู้ประกันตน ม.33 ยื่นขอสินเชื่อแล้ว 18,815 ล้านบาท
.
โครงการฯ นี้ ให้สิทธิกับผู้ประกันตน ม.33 ที่จ่ายเงินสมทบมาแล้วไม่น้อยกว่า 6 เดือน สามารถใช้สิทธิไถ่ถอนจํานองที่อยู่อาศัย หรือรีไฟแนนซ์ รวมถึงลดอัตราดอกเบี้ยสินเชื่อที่อยู่อาศัยในบัญชีเงินกู้ที่กู้อยู่กับธนาคารอาคารสงเคราะห์ ในอัตราดอกเบี้ยคงที่ ปีที่ 1 - 5 เท่ากับ 1.99% ต่อปี
.
ผู้ประกันตน สามารถขอรหัสเข้าร่วมโครงการผ่าน Application : GHB ALL หรือ GHB ALL GEN ได้ตั้งแต่วันที่ 8 - 31 พ.ค. 66 เวลา 9.00 - 16.00 น. ซึ่งผู้ประกันตนจะได้รับรหัสเข้าร่วมโครงการผ่าน GHB Buddy ใน Line Application จากนั้น นํารหัสที่ได้รับมาประกอบการยื่นขอสินเชื่อได้ที่ ธอส.ทุกสาขาทั่วประเทศ
.
โดยติดต่อขอหนังสือรับรองสถานะความเป็นผู้ประกันตน แบบอิเล็กทรอนิกส์กับสํานักงานประกันสังคมทุกแห่งทั่วประเทศ เพื่อประกอบการยื่นกู้กับธนาคารอาคารสงเคราะห์ และสามารถทํานิติกรรมได้ถึงวันที่ 31 ม.ค. 67
.
สอบถามรายละเอียดเพิ่มเติมได้ที่ สํานักงานประกันสังคมทุกจังหวัด หรือ สายด่วนประกันสังคม โทร.1506 ตลอด 24 ชั่วโมง
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-การช่วยเหลือประชาชนของกองทุนยุติธรรม ปีงบประมาณ 2565
วันพฤหัสบดีที่ 27 เมษายน 2566
การช่วยเหลือประชาชนของกองทุนยุติธรรม ปีงบประมาณ 2565
วันพฤหัสบดีที่ 27 เมษายน 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรีรับทราบรายงานการดําเนินงานของกองทุนยุติธรรม
ซึ่งมีหน้าที่ในการช่วยเหลือประชาชนทุกกลุ่มให้เข้าถึงกระบวนการยุติธรรมได้อย่างเท่าเทียม
โดยในปีงบประมาณ 2565 มีประชาชนเข้ารับบริการ 4,463 ราย ดําเนินการช่วยเหลือเสร็จสิ้นแล้ว 4,207
ราย ดําเนินการภายในมาตรฐานระยะเวลางานบริการ 4,047 ราย คิดเป็นร้อยละ 96.2
อนุมัติความช่วยเหลือประชาชน 2,548 ราย รวมเป็นเงินกว่า 293 ล้านบาท ประกอบด้วย
ช่วยเหลือประชาชนในการดําเนินคดี 1,814 ราย ช่วยให้ได้รับการปล่อยตัวชั่วคราวเพื่อสู้คดี 612 ราย
ช่วยผู้ถูกละเมิดสิทธิมนุษยชน 2 ราย และให้ความรู้ทางกฎหมาย 120 ราย
ประชาชนที่ต้องการความช่วยเหลือยื่นคําขอออนไลน์ได้ที่เว็บไซต์ สํานักงานกองทุนยุติธรรม jfo.moj.go.th
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดียอดการจดทะเบียนรถ EV เดือน มี.ค. สูงสุด 8,522 คัน เพิ่มขึ้นต่อเนื่องเดือนที่ 3 เป็นผลจากมาตรการสนับสนุนการใช้รถ EV อย่างจริงจังของรัฐบาล
วันพฤหัสบดีที่ 27 เมษายน 2566
27/04/2566
โฆษกรัฐบาลเผย นายกฯ ยินดียอดการจดทะเบียนรถ EV เดือน มี.ค. สูงสุด 8,522 คัน เพิ่มขึ้นต่อเนื่องเดือนที่ 3 เป็นผลจากมาตรการสนับสนุนการใช้รถ EV อย่างจริงจังของรัฐบาล
โฆษกรัฐบาลเผย นายกฯ ยินดียอดการจดทะเบียนรถ EV เดือน มี.ค. สูงสุด 8,522 คัน เพิ่มขึ้นต่อเนื่องเดือนที่ 3 เป็นผลจากมาตรการสนับสนุนการใช้รถ EV อย่างจริงจังของรัฐบาล
วันนี้ (27 เม.ย. 66) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานสถิติจดทะเบียนรถยนต์ไฟฟ้า (EV) 100% ในประเทศไทย และยินดีที่ไทยมียอดการจดทะเบียนรถ EV เพิ่มสูงขึ้นอย่างต่อเนื่อง หลังยอดจดทะเบียนรถ EV เพิ่มขึ้นในเดือนมีนาคม 2566 กว่า 8,500 คัน ซึ่งเป็นการเพิ่มขึ้นต่อเนื่องเป็นเดือนที่ 3 ของปีนี้ อันเป็นผลมาจากรัฐบาลมีมาตรการสนับสนุนการใช้รถ EV อย่างจริงจัง และเปิดโอกาสให้รถ EV หลายแบรนด์เข้ามาทําตลาดในประเทศไทย
นายอนุชากล่าวว่า กรมการขนส่งทางบก กระทรวงคมนาคม ได้รายงานสถิติจํานวนรถจดทะเบียนใหม่ ตามกฎหมายว่าด้วยรถยนต์ จําแนกตามชนิดเชื้อเพลิง ปี 2566 ที่เผยตัวเลขการจดทะเบียนรถยนต์ไฟฟ้า (EV) 100% เพิ่มสูงขึ้นอย่างต่อเนื่อง หลังจากที่ไทยมีมาตรการสนับสนุนการใช้รถ EV และมีรถ EV หลายแบรนด์เข้ามาทําตลาดในประเทศไทย และเข้าร่วมงานมอเตอร์โชว์ กับงานมอเตอร์เอ็กซ์โปครั้งที่ผ่านมา ทําให้มียอดจองรถ EV เพิ่มขึ้น และค่ายรถ เช่น Tesla BYD MG ทยอยส่งมอบรถ โดยขณะนี้มีผู้จองรถที่ได้รับรถ เริ่มมาจดทะเบียนรถ EV 100% เดือนมีนาคม เพิ่มขึ้นจากเดือนกุมภาพันธ์เฉลี่ย 1,000 - 1,500 คัน และยังไม่พบปัญหาเกี่ยวกับการจดทะเบียนรถ EV สําหรับสถิติรถยนต์ไฟฟ้า 100% ที่จดทะเบียนใหม่สะสม รวม 61,594 คัน โดยเป็นรถจักรยานยนต์สูงสุด รองลงมาคือ รถยนต์นั่งส่วนบุคคล ไม่เกิน 7 ที่นั่ง หากแยกเป็นรายเดือนพบว่า ยอดจดทะเบียนเดือนมีนาคม 2566 สูงสุด จํานวน 8,522 คน เพิ่มขึ้นต่อเนื่องเป็นเดือนที่ 3 ของปี นับจากเดือนมกราคม 2566 ที่มียอดจดทะเบียน 4,543 คัน และเดือนกุมภาพันธ์ 2566 ที่มียอดจดทะเบียน 7,335 คัน และเมื่อแยกประเภทรถ EV ที่จดทะเบียนในเดือนมีนาคม พบว่า รถยนต์นั่งส่วนบุคคล ไม่เกิน 7 ที่นั่ง จดทะเบียนสูงสุด 6,205 คัน รองลงมาคือ รถจักรยานยนต์ 2,263 คัน
“การจดทะเบียนรถ EV ในไทยมีแนวโน้มเพิ่มขึ้นอย่างต่อเนื่อง ถือเป็นพัฒนาการที่สําคัญของไทยในการเข้าสู่การเป็นสังคมคาร์บอนต่ําในอนาคต เพราะรถยนต์ไฟฟ้าเป็นนวัตกรรมทางเลือกที่เป็นมิตรต่อสิ่งแวดล้อม ไม่ก่อให้เกิดมลพิษ ประหยัดค่าใช้จ่ายด้านพลังงาน ซึ่งถือเป็นผลสําเร็จจากการดําเนินมาตรการเชิงรุกของรัฐบาล เพื่อสนับสนุนให้เกิดการผลิตและใช้ยานยนต์ไฟฟ้าภายในประเทศมากขึ้น อันเป็นการขับเคลื่อนการพัฒนาเศรษฐกิจควบคู่ไปกับการพัฒนาประเทศอย่างยั่งยืนโดยคํานึงถึงสิ่งแวดล้อม” นายอนุชา กล่าว
รัฐบาลไทย-ข่าวทำเนียบรัฐบาล-วธ. จับมือสมาคมวิทยุและสื่อเพื่อเด็กและเยาวชน รับข้อเสนอเชิงนโยบาย มุ่งขับเคลื่อนงานป้องกันความรุนแรงผ่านสื่อ ให้เด็ก เยาวชน สังคม
วันพฤหัสบดีที่ 27 เมษายน 2566
วธ. จับมือสมาคมวิทยุและสื่อเพื่อเด็กและเยาวชน รับข้อเสนอเชิงนโยบาย มุ่งขับเคลื่อนงานป้องกันความรุนแรงผ่านสื่อ ให้เด็ก เยาวชน สังคม
วธ. จับมือสมาคมวิทยุและสื่อเพื่อเด็กและเยาวชน รับข้อเสนอเชิงนโยบาย มุ่งขับเคลื่อนงานป้องกันความรุนแรงผ่านสื่อ ให้เด็ก เยาวชน สังคม ตระหนักรับรู้ภัยและปัญหาความรุนแรงในสังคมที่สัมพันธ์กับการใช้สื่อมากขึ้น
วธ. จับมือสมาคมวิทยุและสื่อเพื่อเด็กและเยาวชน รับข้อเสนอเชิงนโยบาย มุ่งขับเคลื่อนงานป้องกันความรุนแรงผ่านสื่อ ให้เด็ก เยาวชน สังคม ตระหนักรับรู้ภัยและปัญหาความรุนแรงในสังคมที่สัมพันธ์กับการใช้สื่อมากขึ้น
เมื่อเร็วๆ นี้ คณะสมาคมวิทยุและสื่อเพื่อเด็กและเยาวชน เข้าพบนางยุพา ทวีวัฒนะกิจบวร ปลัดกระทรวงวัฒนธรรม เพื่อหารือและส่งมอบข้อเสนอเชิงนโยบาย เรื่อง การป้องกันความรุนแรงผ่านสื่อ โดยมี ดร.ธีรารัตน์ วงศ์ธนะเอนก นายกสมาคมวิทยุและสื่อเพื่อเด็กและเยาวชน รองประธานคณะทํางานเสริมสร้างการรู้เท่าทันสื่อออนไลน์ในเด็กและเยาวชน วุฒิสภา พร้อมด้วย ดร.สุชานี แสงสุวรรณ นายกสมาคมสื่อมวลชนพระพุทธศาสนาและศิลปวัฒนธรรมนานาชาติ นายสุรัตน์ ปาละนันทน์ กรรมการสมาคมวิทยุและสื่อเพื่อเด็กและเยาวชน นายธนวัน ทองสุกโชติ ที่ปรึกษาสมาคมวิทยุและสื่อเพื่อเด็กและเยาวชน นายธวัช เบญจาทิกุล ที่ปรึกษาสมาคมวิทยุและสื่อเพื่อเด็กและเยาวชน เจ้าหน้าที่ที่เกี่ยวข้อง เข้าร่วม ณ ห้องประชุม 1 ชั้น 8 อาคารวัฒนธรรมวิศิษฏ์ กระทรวงวัฒนธรรม
นางยุพา กล่าวว่า กระทรวงวัฒนธรรม (วธ.) มีนโยบายส่งเสริมการผลิตและพัฒนาสื่อปลอดภัยและสร้างสรรค์ ให้สื่อได้ มีบทบาทในการปลูกฝังค่านิยมและวัฒนธรรมอันดีงามของคนในสังคม อีกทั้งวธ.มีกองเฝ้าระวังทางวัฒนธรรม คณะอนุกรรมการสื่อปลอดภัยและสร้างสรรค์ระดับจังหวัด และกองทุนพัฒนาสื่อปลอดภัยและสร้างสรรค์ ร่วมขับเคลื่อนการทํางานเกี่ยวกับสื่อให้สอดคล้องกับนโยบายการขับเคลื่อนกระทรวงสังคม ซึ่งเป็นโอกาสอันดีที่สมาคมวิทยุและสื่อเพื่อเด็กและเยาวชน ได้มาหารือร่วมกับ วธ. นําข้อเสนอเชิงนโยบายและแนวทางการขับเคลื่อนการดําเนินงาน เพื่อให้เกิดการขับเคลื่อนงานร่วมกันระหว่างกระทรวงวัฒนธรรมและสมาคมวิทยุและสื่อเพื่อเด็กและเยาวชน ในภารกิจที่เกี่ยวกับงานป้องกันความรุนแรงผ่านสื่อ นําข้อเสนอนโยบายดังกล่าวไปใช้ในการลดปัญหาความรุนแรงในสังคม ให้เด็ก เยาวชน ประชาชน ตลอดจนสังคมได้ตระหนักและรับรู้ถึงภัยและปัญหาความรุนแรงในสังคมที่สัมพันธ์กับการใช้สื่อมากขึ้น
“ณ วันนี้ วธ. มุ่งแก้ไขที่ต้นทาง สร้างภูมิคุ้มกันให้เด็ก เยาวชน ให้รู้จักการเลือกรับสื่อ การวิเคราะห์สื่อมากขึ้น และเป็นที่ น่าดีใจที่ทุกวันนี้มีสื่อดีๆ ออกมามากขึ้น อีกทั้งหน่วยงานในสังกัดวธ.ที่ทํางานด้านสื่อฯ มีความเข้มแข็ง โดยตามที่ทางสมาคมได้มีข้อเสนอเชิงนโยบายเสนอต่อภาครัฐ ทางวธ. ยินดีรับข้อเสนอดังกล่าวที่เกี่ยวข้องกับวธ. จะนําไปต่อยอด ขยายผลผ่านโครงการกิจกรรมต่างๆ สนับสนุนงานวิจัยในภาคการศึกษา หรือการผลิตสื่อดีๆ ออกสู่สังคมทั้งในส่วนกลางและส่วนภูมิภาคทั่วประเทศไทยต่อไป” ปลัด วธ. กล่าว
รัฐบาลไทย-ข่าวทำเนียบรัฐบาล-PM gives guidance and moral support to 32nd SEA Games squad
วันพฤหัสบดีที่ 27 เมษายน 2566
27/04/2566
PM gives guidance and moral support to 32nd SEA Games squad
PM gives guidance and moral support to 32nd SEA Games squad
April 26, 2023, at 0930hrs, at the Outer Santi Maitri Building, Government House, General Vitch
Devahasdin, Secretary-General of National Olympic Committee of Thailand under the Royal
Patronage of His Majesty the King (NOCT), led a group of 300 SEA Games athletes and staff
who will be participating in the 32 nd SEA Games, to be held during May 5-17, 2023 in the
Kingdom of Cambodia, to pay a courtesy call on Prime Minister and Defense Minister Gen.
Prayut Chan-o-cha. Deputy Secretary-General to the Prime Minister and Acting Government
Spokesperson Anucha Burapachaisri disclosed gist of the meeting as follows:
The Prime Minister expressed pleasure to meet with Thailand’s 32 nd SEA Games squad, and
congratulated all the athletes for representing Thailand which demonstrates their athletic
excellence and skill, and a pride to themselves, families, and the country. He also commended
their commitment, perseverance, and discipline in practicing their respective sports. As
Thailand’s goodwill ambassadors, the athletes are encouraged to promote Thai culture and
identities.
The Prime Minister, on behalf of the Government and all the Thai people, gave Thailand’s 32 nd
SEA Games squad full moral support. They were reminded to do their best, uphold
sportsmanship, and strengthen friendship with participants from other countries, as a role
model and an inspiration to Thai youths and others. He wished everyone success in the 32 nd
SEA Games, and advised them to make the most of this experience to bring back victory and
glory to Thailand and the Thai people.
The Government has approved budget allocation of 271 million Baht in support of Thailand’s
representation at the 32 nd SEA Games. The country’s 32 nd SEA Games squad comprises 1,276
athletes and staffs, which include 360 male athletes, 486 female athletes, 299 sports team
officials, 75 referees, 30 medical staffs, and 22 team leaders / deputy heads of athletes /
members of the Directorate General.
รัฐบาลไทย-ข่าวทำเนียบรัฐบาล-ครม. เห็นชอบเสนอ กกต. ขออนุมัติงบ 11,112 ล้าน ช่วยค่าไฟฟ้าประชาชน
วันพฤหัสบดีที่ 27 เมษายน 2566
ครม. เห็นชอบเสนอ กกต. ขออนุมัติงบ 11,112 ล้าน ช่วยค่าไฟฟ้าประชาชน
วันพุธที่ 26 เมษายน 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรีเห็นชอบเสนอคณะกรรมการการเลือกตั้งพิจารณาอนุมัติวงเงิน 11,112
ล้านบาท สําหรับดําเนินมาตรการช่วยเหลือค่าไฟฟ้าแก่ผู้ใช้ไฟฟ้าประเภทบ้านอยู่อาศัย ที่ใช้ไฟไม่เกิน 300
หน่วย/เดือน งวดเดือน พ.ค. – ส.ค.2566 แบบขั้นบันได คือ ผู้ใช้ไฟฟ้า 1 – 150 หน่วยต่อเดือน
ได้ส่วนลดค่าไฟฟ้า 92.04 สต./หน่วย โดยมีผลต่างค่าไฟฟ้าตามสูตรการปรับอัตราค่าไฟฟ้าอัตโนมัติ หรือ ค่า
Ft และส่วนลด 1.39 สต./หน่วย ผู้ใช้ไฟฟ้าระหว่าง 151 – 300 หน่วยต่อเดือน ได้ส่วนลดค่าไฟฟ้า 67.04
สต./หน่วย โดยมีค่า Ft และส่วนลด 26.39 สต./หน่วย และมาตรการระยะเร่งด่วน คือ
ให้ส่วนลดแก่ผู้ใช้ไฟฟ้าบ้านอยู่อาศัยไม่เกิน 500 หน่วย/เดือน รายละ 150 บาท ในรอบบิลเดือน พ.ค.2566
เพื่อบรรเทาภาระแก่ประชาชน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พม. จับมือ สิงห์อาสา เซ็นทรัล รีเทล และ มะหาคัท มอบรางวัลการออกแบบอาร์มติดแขนเสื้อ อพม. เชี่ยวชาญเฉพาะด้าน
วันพฤหัสบดีที่ 27 เมษายน 2566
พม. จับมือ สิงห์อาสา เซ็นทรัล รีเทล และ มะหาคัท มอบรางวัลการออกแบบอาร์มติดแขนเสื้อ อพม. เชี่ยวชาญเฉพาะด้าน
พม. จับมือ สิงห์อาสา เซ็นทรัล รีเทล และ มะหาคัท มอบรางวัลการออกแบบอาร์มติดแขนเสื้อ อพม. เชี่ยวชาญเฉพาะด้าน
วันนี้ (27 เม.ย. 66) เวลา 13.30 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานในพิธีมอบรางวัลการประกวดออกแบบอาร์มติดแขนเสื้ออาสาสมัครพัฒนาสังคมและความมั่นคงของมนุษย์ (อพม.) เชี่ยวชาญเฉพาะด้าน โดยมีนางจตุพร โรจนพานิช อธิบดีกรมพัฒนาสังคมและสวัสดิการ กล่าวรายงาน พร้อมด้วยคณะผู้บริหารกระทรวง พม. และผู้แทนภาคีเครือข่าย เข้าร่วม ณ ห้องประชุม ชั้น 2 อาคารกรมพัฒนาสังคมและสวัสดิการ กระทรวง พม. สะพานขาว ถนนกรุงเกษม กรุงเทพฯ
นายอนุกูล กล่าวว่า กระทรวง พม. มุ่งขับเคลื่อนงานพัฒนาสังคมอย่างยั่งยืน เพื่อยกระดับพัฒนาคุณภาพชีวิตประชาชนทุกกลุ่มเป้าหมายที่ประสบปัญหาความเดือดร้อนทางสังคม รวมทั้งกลุ่มเปราะบาง โดยมีอาสาสมัครพัฒนาสังคมและความมั่นคงของมนุษย์ (อพม.) เป็นกลไกสําคัญในระดับพื้นที่ซึ่งกระจายอยู่ทุกจังหวัด ปัจจุบันมี อพม. ทั่วประเทศ จํานวน 331,610 คน ทําหน้าที่สนับสนุนภารกิจกระทรวง พม. อีกทั้งคอยชี้เป้า เฝ้าระวัง เพื่อป้องกันปัญหาทางสังคม รวมถึงให้คําแนะนําปรึกษาพร้อมส่งเสริมให้ประชาชนทุกกลุ่มเป้าหมายเข้าถึงสิทธิสวัสดิการของรัฐ ทั้งนี้ กระทรวง พม. โดยกรมพัฒนาสังคมและสวัสดิการ (พส.) ในฐานะหน่วยงานหลักที่ทํางานเชื่อมประสานกับอาสาสมัครและภาคประชาสังคม ได้ตระหนักถึงทักษะ ความรู้ ความสามารถเฉพาะตัวที่แตกต่างและหลากหลายของ อพม. จึงได้จัดโครงการประกวดออกแบบอาร์มติดแขนเสื้อ อพม. เชี่ยวชาญเฉพาะด้านขึ้น เพื่อสร้างการรับรู้และประชาสัมพันธ์ภารกิจและบทบาทของ อพม. และ อพม. เชี่ยวชาญเฉพาะด้าน ให้เป็นที่รู้จักอย่างแพร่หลายในสังคม
นายอนุกูล กล่าวต่อไปว่า การประกวดออกแบบอาร์มติดแขนเสื้อ อพม. ครั้งนี้ ได้กําหนดความเชี่ยวชาญเฉพาะด้านออกเป็น 8 ด้าน ได้แก่ ด้านผู้สูงอายุ กีฬา การปฐมพยาบาล เด็กและเยาวชน คนพิการ สตรีและครอบครัว การให้คําปรึกษา และอาชีพ ซึ่งมีผู้ส่งผลงานเข้าประกวดรวมจํานวนทั้งสิ้น 144 ผลงาน และมีผลงานผ่านการคัดเลือกและการตัดสินโดยคณะกรรมการ แบ่งออกเป็น ผู้ได้รับรางวัลชนะเลิศ จํานวน 3 รางวัล และผู้ได้รับรางวัลชมเชย จํานวน 24 รางวัล ซึ่งได้รับรางวัลเป็นทุนการศึกษาและโล่เกียรติคุณ จากบริษัท บุญรอด บริวเวอรี่ จํากัด (สิงห์อาสา) กลุ่มบริษัท เซ็นทรัล รีเทล คอร์ปอเรชั่น จํากัด (มหาชน) และ บริษัท มะหาคัท จํากัด รวมมูลค่ากว่า 112,800 บาท
นายอนุกูล กล่าวเพิ่มเติมว่า ขอแสดงความยินดีกับทุกท่านที่ได้รับรางวัล และขอชื่นชมจากใจไปยังผู้ที่ส่งผลงานเข้าประกวดทุกท่านด้วยเช่นกัน ตนเชื่อว่าทุกท่านได้แสดงให้เห็นถึงความสามารถและความตั้งใจ ที่เข้ามาร่วมเป็นส่วนหนึ่งในการส่งเสริมบทบาทของ อพม. นอกจากนี้ ต้องขอขอบคุณ บริษัทบุญรอด บริวเวอรี่ จํากัด (สิงห์อาสา) บริษัท เซ็นทรัล รีเทล คอร์ปอเรชั่น จํากัด (มหาชน) และบริษัท มะหาคัท จํากัด เป็นอย่างยิ่ง ที่เข้ามาร่วมสนับสนุน ซึ่งโครงการนี้จะสามารถสร้างการรับรู้ให้สังคมทราบถึงบทบาทการทํางานของ อพม. ตลอดจนเกิดเป็นสัญลักษณ์ที่แสดงให้เห็นถึงความเชี่ยวชาญเฉพาะด้านของ อพม. อันเป็นที่พึ่งของประชาชนที่ประสบปัญหาความเดือดร้อน
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-กรมการจัดหางาน ห่วงแรงงานไทยในซูดาน เร่งลงพื้นที่ปลอบขวัญครอบครัวแรงงาน
วันพฤหัสบดีที่ 27 เมษายน 2566
27/04/2566
กรมการจัดหางาน ห่วงแรงงานไทยในซูดาน เร่งลงพื้นที่ปลอบขวัญครอบครัวแรงงาน
กรมการจัดหางาน กระทรวงแรงงาน ลงพื้นที่ปลอบขวัญครอบครัวแรงงานไทย พร้อมเตรียมทางเลือกทํางานในประเทศ
นายไพโรจน์ โชติกเสถียร อธิบดีกรมการจัดหางาน เปิดเผยว่า จากสถานการณ์ความไม่สงบในซูดาน ข้อมูลเบื้องต้นของกองบริหารแรงงานไทยไปต่างประเทศ กรมการจัดหางาน ณ เดือนมีนาคม 2566 ระบุว่าในคนไทยที่แจ้งความประสงค์เดินทางกลับ จํานวน 223 คน มีแรงงานไทยที่แจ้งการเดินทางไปทํางานต่างประเทศผ่านกรมการจัดหางาน จํานวน 11 คน ในจํานวนนี้เป็นสมาชิกกองทุนเพื่อช่วยเหลือคนหางานไปทํางานในต่างประเทศ 10 คน และสมาชิกฯที่สิ้นสุดความคุ้มครองแล้ว 1 คน จึงมอบหมายให้สํานักงานจัดหางานจังหวัดอุดรธานี สํานักงานจัดหางานจังหวัดอุบลราชธานี สํานักงานจัดหางานจังหวัดหนองคาย สํานักงานจัดหางานจังหวัดสกลนคร สํานักงานจัดหางานจังหวัดลําปาง สํานักงานจัดหางานจังหวัดสุโขทัย และสํานักงานจัดหางานจังหวัดนครปฐม ซึ่งเป็นจังหวัดที่เป็นภูมิลําเนาของแรงงานไทยที่เป็นสมาชิกกองทุนเพื่อช่วยเหลือคนหางานไปทํางานในต่างประเทศ ลงพื้นที่เพื่อชี้แจงเรื่องสิทธิประโยชน์ในการจ่ายเงินช่วยเหลือให้แก่แรงงานไทยเพื่อเป็นการสงเคราะห์ปลอบขวัญ พร้อมรับคําร้องและอํานวยความสะดวกในการดูแลทั้งในเรื่องขั้นตอน เอกสารหลักฐานต่าง ๆ และจ่ายเงินสงเคราะห์ช่วยเหลือแก่สมาชิกกองทุนฯ ที่ประสบปัญหาต้องเดินทางกลับประเทศเนื่องจากภัยสงคราม รายละ 15,000 บาท ตามเงื่อนไขของระเบียบของกองทุนเพื่อช่วยเหลือคนหางานไปทํางานต่างประเทศ เพื่อสามารถจ่ายเงินสงเคราะห์ได้ทันทีที่เดินทางถึงประเทศไทย รวมทั้งสอบถามความต้องการของแรงงานกลุ่มผู้ที่ได้รับผลกระทบ เพื่อให้ความช่วยเหลือหากประสงค์ต้องการจะหางานทําและต้องการจะประกอบอาชีพก็จะหางานให้ทําและฝึกอาชีพให้ด้วย
“ล่าสุดผมได้รับรายงานจากสํานักงานจัดหางานจังหวัดอุดรธานี ที่ลงพื้นที่พูดคุยกับครอบครัวของนายวีรภัทร ประวันเน แรงงานไทยในซูดาน ซึ่งทํางานในตําแหน่งคนขับรถเครน อยู่ที่ซูดานใต้และยืนยันจะอยู่ทํางานต่อไป เนื่องจากไม่ได้รับผลกระทบจากการสู้รบ เพราะจุดที่สู้รบอยู่ที่ซูดานเหนือ ส่วนในจังหวัดอื่นๆจะทยอยลงพื้นที่พูดคุย ประสานความช่วยเหลือครอบครัวแรงงานต่อไป นอกจากนี้กรมการจัดหางานได้มีหนังสือถึงสํานักงานจัดหางานกรุงเทพมหานคร พื้นที่ 1 - 10 และสํานักงานจัดหางานจังหวัดทั่วประเทศ ให้ระงับการจัดส่งแรงานไปทํางานในประเทศซูดานทุกประเภทการเดินทาง จนกว่าสถานการณ์จะคลี่คลาย และมีคําสั่งเปลี่ยนแปลง” อธิบดีกรมการจัดหางาน กล่าว
ทั้งนี้หากแรงงานหรือญาติที่ได้รับผลกระทบจากสถานการณ์ความไม่สงบในซูดานและต้องการความช่วยเหลือด้านแรงงานสามารถสอบถามเพิ่มเติมได้ที่สํานักงานจัดหางานจังหวัดทุกจังหวัด หรือโทรสายด่วนกระทรวงแรงงาน 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-กรมทางหลวงชนบท ยกระดับคุณภาพชีวิต บรรเทาความเดือดร้อนให้กับประชาชน ก่อสร้างสะพานข้ามคลองดู
วันพฤหัสบดีที่ 27 เมษายน 2566
กรมทางหลวงชนบท ยกระดับคุณภาพชีวิต บรรเทาความเดือดร้อนให้กับประชาชน ก่อสร้างสะพานข้ามคลองดู
อําเภอละงู จังหวัดสตูล คืบหน้ากว่า 90% คาดแล้วเสร็จในเดือนสิงหาคม 2566
กรมทางหลวงชนบท (ทช.) กระทรวงคมนาคม รายงานความคืบหน้าโครงการก่อสร้างสะพานข้ามคลองดู อําเภอละงู จังหวัดสตูล ปัจจุบันผลการดําเนินงานมีความคืบหน้าไปแล้วกว่า 90% ดําเนินงานโครงสร้างสะพานแล้วเสร็จ ขณะนี้อยู่ระหว่างการก่อสร้างถนนต่อเชื่อมผิวจราจรคอนกรีตเสริมเหล็ก การติดตั้ง ราวสะพาน ผนังบนราวสะพาน เสาไฟฟ้าแสงสว่างและเตรียมติดตั้งท่อระบายน้ําบนสะพาน คาดว่าจะดําเนินการก่อสร้างแล้วเสร็จในเดือนสิงหาคม 2566 เมื่อก่อสร้างแล้วเสร็จจะช่วยยกระดับคุณภาพชีวิตในการเดินทางของประชาชนบ้านสุไหงมูโซ๊ะให้สามารถเดินทางเชื่อมระหว่างเกาะกับฝั่งแผ่นดินใหญ่ที่บ้านตันหยงละไน้ได้อย่างสะดวกรวดเร็วปลอดภัย ประหยัดเวลาในการเดินทางหากมีเหตุฉุกเฉินหรือการอพยพประชาชนกรณีเกิดภัยพิบัติในอนาคต เป็นการบรรเทาความเดือดร้อนให้กับประชาชน สนับสนุนเศรษฐกิจการขนส่งสินค้าทางการเกษตร และการประมงในพื้นที่อย่างยั่งยืน
จังหวัดสตูลได้รับเรื่องร้องทุกข์จากประชาชนบ้านสุไหงมูโซ๊ะ หมู่ที่ 5 ตําบลแหลมสน อําเภอละงู จังหวัดสตูล ว่าหมู่บ้านมีสภาพพื้นที่เป็นเกาะตั้งอยู่ใกล้กับบ้านตันหยงละไน้ หมู่ที่ 1 บนฝั่งแผ่นดินใหญ่ ยังไม่มีถนนและไฟฟ้า ทําให้การเดินทางระหว่างเกาะกับแผ่นดินใหญ่เป็นไปด้วยความยากลําบากมายาวนานกว่า 30 ปีเนื่องจากเดินทางด้วยเรือต้องอาศัยจังหวะการขึ้นลงของน้ําทะเลและเสี่ยงภัยคลื่นลมในช่วงมรสุม ส่งผลให้ประชาชนประสบปัญหาเรื่องการกําหนดเวลาในการเดินทางเป็นอย่างมาก จังหวัดสตูลจึงขอให้ ทช. พิจารณาสนับสนุนงบประมาณก่อสร้างสะพานข้ามคลองดู แต่เนื่องจากที่ตั้งโครงการอยู่ในพื้นที่ป่าสงวนแห่งชาติ ป่าเลนจังหวัดสตูล ตอนที่ 1 จึงจําเป็นต้องขอยกเว้นมติคณะรัฐมนตรี เพื่อขอใช้พื้นที่สําหรับดําเนินโครงการ โดยได้จัดทํารายงานการวิเคราะห์ผลกระทบสิ่งแวดล้อม (EIA) เสนอให้สํานักงานนโยบายและแผนทรัพยากรธรรมชาติ และสิ่งแวดล้อม และคณะกรรมการสิ่งแวดล้อมแห่งชาติมีมติเห็นชอบ จากนั้นในปี 2563 ทช. จึงได้เริ่มดําเนินโครงการมีจุดเริ่มต้นของจากแยกทางหลวงชนบทสาย สต.3018 จังหวัดสตูล กม. ที่ 18+378 (ฝั่งบ้านตันหยงละไน้) และจุดสิ้นสุดโครงการบริเวณหน้ามัสยิดอัลมุตตกีน (ฝั่งบ้านสุไหงมูโซ๊ะ) ก่อสร้างเป็นสะพานแบบคอนกรีตเสริมเหล็ก ความยาว 1,320 เมตร พร้อมก่อสร้างถนนคอนกรีตเสริมเหล็กต่อเชื่อม ยาว 1,742 เมตร ขนาด 2 ช่องจราจร ไป - กลับ ระยะทางรวม 3,062 เมตร ใช้งบประมาณในการก่อสร้างรวม 291 ล้านบาท
รัฐบาลไทย-ข่าวทำเนียบรัฐบาล-ที่ปรึกษาฯ ดีอีเอส ปาฐกถาพิเศษ “Boys in ICT Thailand “ ในงาน Girls in ICT Day 2023
วันพฤหัสบดีที่ 27 เมษายน 2566
ที่ปรึกษาฯ ดีอีเอส ปาฐกถาพิเศษ “Boys in ICT Thailand “ ในงาน Girls in ICT Day 2023
ที่ปรึกษาฯ ดีอีเอส ปาฐกถาพิเศษ “Boys in ICT Thailand “ ในงาน Girls in ICT Day 2023
วันนี้ (วันที่ 27 เมษายน 66 ) นางสาวกัลยา ชินาธิวร ที่ปรึกษาด้านต่างประเทศ กระทรวงดิจิทัลเพื่อเศรษฐกิจและสังคม (ดีอีเอส) กล่าวปาฐกถาร่วมกับผู้แทนจากสหประชาชาติในงานเฉลิมฉลอง Girls in ICT Day 2023 ของสหภาพโทรคมนาคมระหว่างประเทศ (ITU) ในหัวข้อ Boys in ICT Thailand จัดขึ้นโดย ITU สํานักงาน สกทช. และกระทรวงดิจิทัลเพื่อเศรษฐกิจและสังคม
นางสาวกัลยาฯ กล่าวว่า ปัจจุบันอุตสาหกรรม ICT ต้องการกําลังคนจํานวนมาก การส่งเสริมให้ทั้งหญิงและชายมีทักษะดิจิทัลจึงเป็นสิ่งจําเป็น และยังได้กล่าวถึงโครงการต่างๆ ของกระทรวงฯ เช่น การพัฒนาโครงสร้างพื้นฐานเพื่อให้ประชาชนทุกกลุ่มเข้าถึงเทคโนโลยีดิจิทัล และโครงการการส่งเสริมทักษะและความรู้ด้านดิจิทัล ณ โรงแรมเรดิสสันบลูพลาซ่า กรุงเทพฯ
___________________
รัฐบาลไทย-ข่าวทำเนียบรัฐบาล-นำร่อง 2 โครงการเพิ่มรายได้เกษตรกร “คาร์บอนเครดิตภาคเกษตร – ทำสวนผสมผสาน”
วันพฤหัสบดีที่ 27 เมษายน 2566
นําร่อง 2 โครงการเพิ่มรายได้เกษตรกร “คาร์บอนเครดิตภาคเกษตร – ทําสวนผสมผสาน”
.....
กระทรวงเกษตรและสหกรณ์ จัดทําโครงการ DOA GREEN TO GETHER นําร่องลดการปล่อยก๊าซเรือนกระจกในการผลิตพืชเศรษฐกิจหลัก คือ อ้อย ปาล์มน้ํามัน มันสําปะหลัง ข้าวโพด ยางพารา ทุเรียน และมะม่วง ซึ่งจะพัฒนาเป็นโครงการลดการปล่อยก๊าซเรือนกระจกภาคสมัครใจ และพัฒนากรมวิชาการเกษตรเป็นหน่วยงานตรวจรับรองคาร์บอนเครดิตภาคเกษตร โดยคาดว่าจะนําไปสู่การสร้างรายได้จากคาร์บอนเครดิตให้แก่เกษตรกรในอนาคต
.
และดําเนินโครงการ “การผลิตแบบผสมผสานทางการเกษตร 1 ไร่ 1 แสน ในพื้นที่ภาคใต้” เพื่อเป็นต้นแบบสวนมะพร้าวแบบผสมผสาน พื้นที่ 1 ไร่ ใช้คนดูแลเพียง 1 คน ปลูกมะพร้าวเป็นหลัก แซมด้วยไม้ผล และพืชผัก ซึ่งเป็นการดําเนินการตามโครงการ GAP Monkey Free Plus ใช้ตลาดนําการผลิต โดยเจ้าของสวนทําสวนมะพร้าวแบบผสมผสานการเลี้ยงผึ้งโพลง สร้างรายได้มากถึง 100,000 บาทต่อไร่ต่อปี และยังสร้างอาชีพแก่แรงงานในท้องถิ่นด้วย
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เปิดข้อมูลสินค้าจากธุรกิจของคนไทย ปี 65 สร้างมูลค่าส่งออกให้ประเทศกว่า 7.36 หมื่นล้านดอลลาร์สหรัฐฯ
วันพฤหัสบดีที่ 27 เมษายน 2566
เปิดข้อมูลสินค้าจากธุรกิจของคนไทย ปี 65 สร้างมูลค่าส่งออกให้ประเทศกว่า 7.36 หมื่นล้านดอลลาร์สหรัฐฯ
.....
สํานักงานนโยบายและยุทธศาสตร์การค้า กระทรวงพาณิชย์ เผยข้อมูลการส่งออกรายสินค้าที่ส่งออกที่มีคนไทยเป็นเจ้าของ สร้างมูลค่าส่งออกให้แก่ประเทศในปี 65 เป็นจํานวน 73,603.2 ล้านเหรียญสหรัฐ คิดเป็นสัดส่วน 25.6% ของมูลค่าส่งออกรวม
.
ธุรกิจภาคการผลิตที่สร้างมูลค่าส่งออกมาก 5 อันดับแรก ได้แก่ ธุรกิจผลิตโลหะมีค่า เช่น ทองคํา ธุรกิจผลิตเม็ดพลาสติกและพลาสติกขั้นต้น ธุรกิจผลิตสตาร์ชมันสําปะหลัง ธุรกิจผลิตยางแผ่นและยางแท่ง และธุรกิจผลิตส่วนประกอบอิเล็กทรอนิกส์อื่น ๆ
.
ส่วนธุรกิจภาคบริการ 5 อันดับแรก ได้แก่ ธุรกิจขายส่งนาฬิกาและเครื่องประดับ ธุรกิจขายส่งข้าวและผลิตภัณฑ์ที่ได้จากการสีข้าว ธุรกิจกิจกรรมของตัวแทนผู้รับจัดการขนส่งสินค้าและตัวแทนออกของ (ตัวแทนดําเนินพิธีการศุลกากร) ธุรกิจขายส่งเชื้อเพลิงเหลว และธุรกิจขายส่งผักและผลไม้ ตามลําดับ
.
ขณะที่ 13 รายการสินค้าส่งออกดาวรุ่ง ที่มีอัตราขยายตัวเป็นบวกต่อเนื่องทุกเดือนในปี 65 แม้จะประสบกับความท้าทายจากสถานการณ์ระหว่างประเทศ และปัญหาการชะลอตัวทางเศรษฐกิจ ได้แก่ (1) โทรศัพท์และอุปกรณ์ (2) หม้อแปลงไฟฟ้าและส่วนประกอบ (3) เครื่องประดับแท้ (4) ทองแดงและของทําด้วยทองแดงอื่น ๆ (5) เครื่องใช้สําหรับเดินทาง (6) สีทาและวาร์นิช และวัตถุตกแต่งสีอื่น ๆ (7) ผลิตภัณฑ์ยางที่ใช้ทางเภสัชกรรม (8) ส่วนประกอบและอุปกรณ์รถปิกอัพ รถบัส (9) เนื้อและส่วนต่าง ๆ ของสัตว์ที่บริโภคได้ (10) วิสกี้ (11) อัญมณีสังเคราะห์ (12) ถุงมือหนัง เครื่องแต่งกายและเข็มขัด และ (13) หัวน้ําหอมและน้ําหอม
.
ซึ่งข้อมูลดังกล่าวจะเป็นประโยชน์ต่อการทําธุรกิจได้ตรงกลุ่มเป้าหมาย ขณะเดียวกันรัฐบาลติดตามทิศทางการส่งออกของไทย แสวงหาโอกาสใหม่ ๆ ให้ธุรกิจของคนไทยเจริญเติบโต และสามารถตอบสนองต่อการเปลี่ยนแปลงของตลาดส่งออกของโลกได้
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-"ธนกร"เผยรัฐบาลเตรียมจัดงานฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช  สกลมหาสังฆปริณายก  26 มิถุนายน 2566
วันพฤหัสบดีที่ 27 เมษายน 2566
27/04/2566
"ธนกร"เผยรัฐบาลเตรียมจัดงานฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช  สกลมหาสังฆปริณายก  26 มิถุนายน 2566
"ธนกร"เผยรัฐบาลเตรียมจัดงานฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช  สกลมหาสังฆปริณายก  26 มิถุนายน 2566
วันนี้ (27 เมษายน 2566) เวลา 15.00 น. ณ ห้องประชุมชั้น 203 อาคารกรมประชาสัมพันธ์ นายธนกร วังบุญคงชนะ รัฐมนตรีประจําสํานักนายกรัฐมนตรี ในฐานะประธานกรรมการคณะกรรมการฝ่ายประชาสัมพันธ์ การจัดงานฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก จัดประชุมคณะกรรมการฝ่ายประชาสัมพันธ์ฯ เพื่อประชาสัมพันธ์การจัดงานฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก โดยมีกรรมการจากหน่วยงานภาครัฐ และสื่อมวลชน ร่วมกันพิจารณาและดําเนินการเผยแพร่ประชาสัมพันธ์ การจัดงานพระราชพิธี รัฐพิธี ศาสนพิธี งานพิธี โครงการและกิจกรรมต่างๆ รวมทั้งเผยแพร่ประชาสัมพันธ์โครงการตามพระดําริ และเชิญชวนประชาชนร่วมฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก
นายธนกร กล่าวเพิ่มเติมว่า จะมีการถ่ายทอดสดการเสด็จพระราชดําเนินไปในงานบําเพ็ญพระกุศลฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ในวันจันทร์ที่ 26 มิถุนายน 2566 เวลา 17.00 น. ผ่านโทรทัศน์รวมการเฉพาะกิจแห่งประเทศไทย และเครือข่าย TGN 170 ประเทศทั่วโลก และทางสถานีวิทยุกระจายเสียงแห่งประเทศไทย กรมประชาสัมพันธ์ เพื่อให้เป็นไปอย่างสมพระเกียรติ
"ขอความร่วมมือจากทุกภาคส่วนที่เกี่ยวข้องร่วมช่วยกันประชาสัมพันธ์ผ่านทุกช่องทางที่มี เพื่อเป็นการเทิดพระเกียรติพระองค์ท่าน ซึ่งตนในฐานะประธานกรรมการคณะกรรมการฝ่ายประชาสัมพันธ์ฯได้มีวางแผนและเตรียมความพร้อมแล้ว นอกจากนี้ ยังได้มีการจัดทําช่องทางให้ประชาชนติดตามข้อมูลข่าวสารและการจัดกิจกรรมต่าง ๆ ได้ที่เว็บไซต์ : https://www.prd.go.th/th/page/item/index/id/85 โดยลิงค์เข้าไปที่เว็บไซต์ กรมประชาสัมพันธ์ : www.prd.go.th และ Facebook 96 พรรษา  สมเด็จพระสังฆราช สกลมหาสังฆปริณายก ซึ่งจะรวบรวมข้อมูลจากหน่วยงานที่เกี่ยวข้องที่น่าเชื่อถือมาให้ประชาชนรับรู้ และเชิญชวนประชาชนร่วมกิจกรรมต่างๆ เพื่อเฉลิมพระเกียรติสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก" นายธนกร กล่าว
รัฐบาลไทย-ข่าวทำเนียบรัฐบาล-"ปลัดฯ จตุพร" ตรวจงานด้านธรณี ย้ำ ใช้วิชาการเป็นฐานการอนุรักษ์ เพิ่มการสื่อสารไปสู่ประชาชน พร้อมเชื่อมโยงประเด็นการเปลี่ยนแปลงสภาพภูมิอากาศ
วันพฤหัสบดีที่ 27 เมษายน 2566
"ปลัดฯ จตุพร" ตรวจงานด้านธรณี ย้ํา ใช้วิชาการเป็นฐานการอนุรักษ์ เพิ่มการสื่อสารไปสู่ประชาชน พร้อมเชื่อมโยงประเด็นการเปลี่ยนแปลงสภาพภูมิอากาศ
"ปลัดฯ จตุพร" ตรวจงานด้านธรณี ย้ํา ใช้วิชาการเป็นฐานการอนุรักษ์ เพิ่มการสื่อสารไปสู่ประชาชน พร้อมเชื่อมโยงประเด็นการเปลี่ยนแปลงสภาพภูมิอากาศ
วันที่ 26 เมษายน 2566 เวลา 13.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) พร้อมด้วยคณะผู้บริหาร ทส. เข้าตรวจเยี่ยมภารกิจการดําเนินงานของกรมทรัพยากรธรณี โดยมี นางอรนุช หล่อเพ็ญศรี อธิบดีกรมทรัพยากรธรณี พร้อมด้วยคณะผู้บริหารและเจ้าหน้าที่กรมทรัพยากรธรณี ให้การต้อน ณ ห้องประชุม ชั้น 1 ตึกเพชร กรมทรัพยากรธรณี กรุงเทพฯ พร้อมเยี่ยมชมนิทรรศการทางด้านธรณีวิทยา และติดตามการทํางานของศูนย์ปฏิบัติการธรณีพิบัติภัย
โดย ปกท.ทส. ได้รับฟังรายงานสรุปผลการดําเนินงานตามภารกิจยุทธศาสตร์ของกรมทรัพยากรธรณี พร้อมมอบนโยบายและแนวทางการพัฒนางานด้านทรัพยากรธรณี เพื่อให้เกิดการใช้หลักวิชาการเป็นฐานในการอนุรักษ์และพัฒนาทรัพยากรธรณีของประเทศให้เกิดประโยชน์สูงสุด โดยกล่าวว่า กรมทรัพยากรธรณีถือเป็นกรมเก่าแก่ของประเทศไทย ที่มีส่วนสําคัญในการอนุรักษ์ปกป้องทรัพยากรของไทยมาอย่างยาวนาน มีงานที่สําคัญทั้งการศึกษาและสํารวจแร่ชนิดต่าง ๆ การสํารวจถ้ํา แผ่นดินไหว พื้นที่เสี่ยงภัย หลุมยุบ แหล่งซากดึกดําบรรพ์ รวมถึงการทํางานร่วมกับหน่วยงานอื่นใน ทส. เช่นเรื่องการกัดเซาะชายฝั่ง ที่ต้องเพิ่มความเข้มข้นในการทํางาน ทําให้มีมาตรฐานเพื่อนําไปสู่การบริการจัดการแหล่งธรณีต่าง ๆ ได้ดียิ่งขึ้น
ดังนั้น หัวใจสําคัญของการดําเนินงาน ต้องมีแผนที่ธรณีวิทยาที่สามารถแสดงข้อมูลทางด้านธรณีต่าง ๆ ได้อย่างครอบคลุม เข้าใจง่าย สะดวกต่อการศึกษา และนําไปใช้ประโยชน์ สามารถแจ้งเตือนภัยด้านธรณีพิบัติภัยได้อย่างทันท่วงที มีการสื่อสารข้อมูลความรู้ไปสู่ประชาชนอย่างต่อเนื่องเพื่อกระตุ้นให้เกิดความสนใจและการรับรู้ โดยเฉพาะการเชื่อมโยงกับประเด็นการเปลี่ยนแปลงสภาพภูมิอากาศที่กําลังเป็นประเด็นสําคัญของโลก รวมถึงควรมีการดึงจุดเด่นทางด้านธรณีที่น่าสนใจมาเผยแพร่สู่ประชาชน เช่น 10 อันดับถ้ําที่มีความโดดเด่น เป็นต้น นอกจากนี้ ยังมีงานการให้บริการประชาชน และงานพิพิธภัณฑ์ธรณีวิทยา จึงขอเป็นกําลังใจให้กับเจ้าหน้าที่ผู้ปฏิบัติงานทุกคน ขอให้มีความมุ่งมั่นตั้งใจทํางานอย่างแท้จริง พร้อมขอให้ดึงศักยภาพและความชํานาญในวิชาชีพมาใช้ในการให้บริการประชาชนให้ได้รับประโยชน์อย่างสูงสุดต่อไป
รัฐบาลไทย-ข่าวทำเนียบรัฐบาล-Cabinet acknowledges Justice Fund’s 2022 annual report
วันพฤหัสบดีที่ 27 เมษายน 2566
27/04/2566
Cabinet acknowledges Justice Fund’s 2022 annual report
Cabinet acknowledges Justice Fund’s 2022 annual report
April 25, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that the cabinet acknowledged the Justice Fund’s 2022 annual report as proposed by Ministry of Justice.
According to the report, during FY 2022, the Justice Fund took in 4,463 cases. Out of the completed 4,207 cases, 4,047 (96.20%) received standard just-in-time services. The Justice Fund also approved the total budget of 293,405,274.54 Baht to help out 2,548 people as follows: 1) provision of assistance to people in litigation: 1,814 cases for the total budget of 33,323,811.41Baht; 2) petition for temporary release of the accused or the defendant: 612cases for the total budget of 151,013,540.00 Baht, and assistance in issuing e-payment certificate for the total budget of 96,677,079.13Baht; 3) provision of assistance to a person whose human rights have been violated: 2 cases for the total budget of 309,469.00 Baht; and 4) provision of legal knowledge to the people: 120 cases for the total budget of 12,081,375.00 Baht.
Justice Fund’s innovative accomplishments in FY2022 include: 1) petition for temporary release of the accused or the defendant with a certificate instead of e-payment to the Justice Fund; 2) personnel’s capacity building through LMS system; and 3) linkage of Justice Fund’s services with Government’s applications.
According to the Government Spokesperson, the Justice Fund has the status of a juristic person, and was established under the Justice Fund Act, B.E. 2558. Its missions include provision of assistance to people in litigation; petition for temporary release of the accused or the defendant; provision of assistance to a person whose human rights have been violated or a person affected by the violation of human rights; provision of legal knowledge to the people; and operation of the Fund or the administration of the Fund and other matters relating to or relevant to the arrangement of the matter of the Fund.
รัฐบาลไทย-ข่าวทำเนียบรัฐบาล-ดีอีเอส เตรียมพร้อมเลือกตั้ง 14 พฤษภาคมนี้
วันพฤหัสบดีที่ 27 เมษายน 2566
ดีอีเอส เตรียมพร้อมเลือกตั้ง 14 พฤษภาคมนี้
ดีอีเอส เตรียมพร้อมเลือกตั้ง 14 พฤษภาคมนี้
วันนี้ (27 เมษายน 2566) นางสาวกรรวี สิทธิชีวภาค ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) เข้าร่วมการประชุมคณะกรรมการอํานวยการประจําศูนย์อํานวยการและประสานงานการเลือกตั้ง ส.ส. ครั้งที่ 2/2566 เพื่อเตรียมพร้อมแผนการจัดการเลือกตั้งสมาชิกสภาผู้แทนราษฎร ทั้งแบบแบ่งเขตเลือกตั้งและบัญชีรายชื่อ ในวันที่ 14 พฤษภาคมนี้ ให้เป็นไปด้วยความเรียบร้อยและมีประสิทธิภาพ โดยมีหน่วยงานสนับสนุนและเจ้าหน้าที่ที่เกี่ยวข้อง ร่วมประชุม ณ ห้องประชุมสํานักงานคณะกรรมการเลือกตั้ง
______________________
รัฐบาลไทย-ข่าวทำเนียบรัฐบาล-ครม.เห็นชอบร่างประกาศกระทรวงมหาดไทย เรื่อง การให้ใช้บังคับผังเมืองรวมชุมชนทองผาภูมิ จังหวัดกาญจนบุรี พ.ศ. .... เพื่อพัฒนาเมือง
วันอังคารที่ 11 เมษายน 2566
11/04/2566
ครม.เห็นชอบร่างประกาศกระทรวงมหาดไทย เรื่อง การให้ใช้บังคับผังเมืองรวมชุมชนทองผาภูมิ จังหวัดกาญจนบุรี พ.ศ. .... เพื่อพัฒนาเมือง
ครม.เห็นชอบร่างประกาศกระทรวงมหาดไทย เรื่อง การให้ใช้บังคับผังเมืองรวมชุมชนทองผาภูมิ จังหวัดกาญจนบุรี พ.ศ. .... เพื่อพัฒนาเมือง
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) วันที่ 11 เมษายน 2566 ว่า ที่ประชุมครม. มีมติเห็นชอบร่างประกาศกระทรวงมหาดไทย เรื่อง การให้ใช้บังคับผังเมืองรวมชุมชนทองผาภูมิ จังหวัดกาญจนบุรี พ.ศ. .... ตามที่กระทรวงมหาดไทยเสนอ เพื่อใช้เป็นแนวทางในการพัฒนาและการดํารงรักษาเมืองและบริเวณที่เกี่ยวข้องหรือชนบทในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภค สาธารณูปการ บริการสาธารณะ ส่งเสริมการพัฒนาเศรษฐกิจ สังคม การค้าชายแดน การบริการ และรักษาสภาพแวดล้อมของชุมชน อนุรักษ์ทรัพยากรธรรมชาติและสิ่งแวดล้อม เพื่อให้สอดคล้องกับการพัฒนาระบบเศรษฐกิจและสังคมของประเทศ ตามแผนพัฒนาเศรษฐกิจและสังคมแห่งชาติ โดยจะเป็นการกําหนดให้ใช้บังคับผังเมืองรวม ในท้องที่ ต.ท่าขนุน อ.ทองผาภูมิ จ.กาญจนบุรี
น.ส.ทิพานัน กล่าวว่า ร่างประกาศกระทรวงมหาดไทยดังกล่าว มีสาระสําคัญสรุปได้ดังนี้
1. กําหนดให้ผังเมืองรวมชุมชนทองผาภูมิ จ.กาญจนบุรี มีนโยบายและมาตรการเพื่อจัดระบบการใช้ประโยชน์ที่ดิน โครงข่ายคมนาคมขนส่งและบริการสาธารณะให้มีประสิทธิภาพ สามารถรองรับและสอดคล้องกับการขยายตัวของชุมชนในอนาคต รวมทั้งส่งเสริมและพัฒนาเศรษฐกิจ เช่น ส่งเสริมและพัฒนาชุมชนเมืองให้เป็นศูนย์กลางการบริหาร การปกครอง การศึกษา การคมนาคมและการขนส่งของ อ.ทองผาภูมิ จ.กาญจนบุรี รวมทั้งอนุรักษ์ทรัพยากรธรรมชาติและสิ่งแวดล้อม
2. กําหนดประเภทการใช้ประโยชน์ที่ดินทั้งหมดเป็น 10 ประเภท โดยแต่ละประเภทจะกําหนดลักษณะถึงการให้ดําเนินการตามวัตถุประสงค์การใช้ประโยชน์ที่ดินแต่ละประเภทนั้นๆ และกําหนดประเภทหรือชนิดของโรงงานที่ให้ดําเนินการได้ในที่ดินประเภทที่อยู่อาศัยหนาแน่นน้อย (สีเหลือง) ที่ดินประเภทที่อยู่อาศัยหนาแน่นปานกลาง (สีส้ม) ที่ดินประเภทพาณิชยกรรมและที่อยู่อาศัยหนาแน่นมาก (สีแดง) และที่ดินประเภทชนบทและเกษตรกรรม (สีเขียว) ตามบัญชีท้ายประกาศ เพื่อให้เป็นไปตามวัตถุประสงค์การใช้ประโยชน์ที่ดินแต่ละประเภท
3. กําหนดการใช้ประโยชน์ที่ดินในบริเวณแนวถนนตามแผนผังแสดงโครงการคมนาคมและขนส่งท้ายประกาศ โดยให้ใช้ประโยชน์เพื่อกิจการตามที่กําหนด เช่น การสร้างถนน หรือเกี่ยวข้องกับถนน และการสาธารณูปโภคและสาธารณูปการ
“ทุกพื้นที่ของประเทศ รัฐบาล พล.อ.ประยุทธ์ จันทร์โอชา นายกรัฐมนตรี มีผลงานเด่นชัดที่จะพัฒนาพื้นที่ วางและจัดทําผังเมืองรวมให้เป็นกรอบแนบทางในการพัฒนาเมืองควบคู่กับการอนุรักษ์ทรัพยากรธรรมชาติและวิถีชีวิตของคนในชุมชน สําหรับในพื้นที่ชุมชนท่าขนุน อ. ทองผาภูมิ จ.กาญจนบุรี ได้เน้นย้ําการจัดระบบการใช้ประโยชน์ที่ดิน โครงข่ายคมนาคมขนส่งและบริการสาธารณะให้มีประสิทธิภาพเพื่อให้รองรับและส่งเสริมการค้าการค้าชายแดน สร้างรายได้ให้กับประชาชนในพื้นที่” น.ส.ทิพานัน กล่าว
รัฐบาลไทย-ข่าวทำเนียบรัฐบาล-รองโฆษกรัฐบาลเชิญชวนประชาชน กราบถวายบังคมพระบรมรูปสมเด็จพระบูรพมหากษัตริยาธิราช ณ ปราสาทพระเทพบิดร พระบรมมหาราชวัง ระหว่างวันที่ 13 – 15 เม.ย เนื่องในวันสงกรานต์
วันอังคารที่ 11 เมษายน 2566
11/04/2566
รองโฆษกรัฐบาลเชิญชวนประชาชน กราบถวายบังคมพระบรมรูปสมเด็จพระบูรพมหากษัตริยาธิราช ณ ปราสาทพระเทพบิดร พระบรมมหาราชวัง ระหว่างวันที่ 13 – 15 เม.ย เนื่องในวันสงกรานต์
รองโฆษกรัฐบาลเชิญชวนประชาชน กราบถวายบังคมพระบรมรูปสมเด็จพระบูรพมหากษัตริยาธิราช ณ ปราสาทพระเทพบิดร พระบรมมหาราชวัง ระหว่างวันที่ 13 – 15 เม.ย เนื่องในวันสงกรานต์ เพื่อความเป็นสิริมงคล
วันนี้ (11 เม.ย. 66) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า สํานักพระราชวัง แจ้งการเข้าชมพระบรมมหาราชวังและวัดพระศรีรัตนศาสดาราม เนื่องในวันสงกรานต์ ระหว่างวันที่ 13 - 15 เมษายน 2565 ดังนี้
วันที่ 13 – 14 เมษายน 2566 นักท่องเที่ยวสามารถเข้าชมพระบรมมหาราชวังและวัดพระศรีรัตนศาสดารามได้ตามปกติ และสามารถเข้ากราบถวายบังคม พระบรมรูปสมเด็จพระบูรพมหากษัตริยาธิราชในปราสาทพระเทพบิดรได้ ตั้งแต่เวลา 08.00 – 17.00 น. โดยจุดคัดกรองจะปิดเวลา 16.00 น.
วันที่ 15 เมษายน 2565 นักท่องเที่ยวสามารถเข้าชมได้เฉพาะวัดพระศรีรัตนศาสดาราม และเข้ากราบถวายบังคมพระบรมรูปสมเด็จพระบูรพมหากษัตริยาธิราช ในปราสาทพระเทพบิดรได้ ตั้งแต่เวลา 08.00 - 13.00 น. โดยเข้า-ออก ทางประตูสวัสดิโสภา (งดเข้าชมพระอุโบสถทั้งวัน)
โปรดแต่งกายสุภาพ กรณีเข้าปราสาทพระเทพบิดร สุภาพบุรุษห้ามสวมกางเกงยีนส์ สุภาพสตรีต้องสวมกระโปรงหรือผ้านุ่ง และกรุณาปฏิบัติตามมาตรการป้องกันการแพร่ระบาดของโรคติดเชื้อไวรัสโคโรนา 2019 (โควิด-19) อย่างเคร่งครัด
“ช่วงเทศกาลสงกรานต์ รัฐบาลเชิญชวนพี่น้องประชาชนทําบุญทางพระพุทธศาสนา สรงน้ําพระพุทธรูป เนื่องในวันปีใหม่ไทย รดน้ําดําหัว ขอพรจากผู้สูงอายุ เพื่อเป็นสิริมงคลในการดําเนินชีวิต ขอความร่วมมือเล่นน้ําด้วยความสุภาพ สําหรับผู้ที่จะเดินทางไปท่องเที่ยวต่างจังหวัด ขอให้เพิ่มความระมัดระวังในการใช้รถใช้ถนน ก่อนออกจากบ้านทุกครั้ง ให้ตรวจตราความเรียบร้อยภายในอาคารบ้านเรือน ทั้งประตูหน้าต่าง น้ํา ไฟ แก๊ส เพื่อความปลอดภัยในชีวิตและทรัพย์สิน และขอให้ทุกท่านมีความสุข ปลอดภัย เดินทางโดยสวัสดิภาพตลอดช่วงเทศกาลสงกรานต์”นางสาวรัชดา กล่าว
รัฐบาลไทย-ข่าวทำเนียบรัฐบาล-ครม. ไฟเขียว ยกเว้นค่าผ่านทางมอเตอร์เวย์สาย 7 และ 9 ช่วงสงกรานต์ฟรี 7 วัน ตั้งแต่วันที่ 12 - 18 เม.ย. 66 เพื่อลดภาระค่าใช้จ่ายและอำนวยความสะดวกให้ประชาชน
วันอังคารที่ 11 เมษายน 2566
ครม. ไฟเขียว ยกเว้นค่าผ่านทางมอเตอร์เวย์สาย 7 และ 9 ช่วงสงกรานต์ฟรี 7 วัน ตั้งแต่วันที่ 12 - 18 เม.ย. 66 เพื่อลดภาระค่าใช้จ่ายและอํานวยความสะดวกให้ประชาชน
....
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า เมื่อวันที่ 11 เมษายน 2566 ที่ประชุมคณะรัฐมนตรี (ครม.) ได้มีมติยกเว้นค่าธรรมเนียมผ่านทางบนทางหลวงพิเศษระหว่างเมืองของกรมทางหลวง จํานวน 2 สายทางในช่วงเทศกาลสงกรานต์ รวม 7 วัน ตั้งแต่เวลา 00.01 น. ของวันพุธที่ 12 เมษายน 2566 ถึงเวลา 24.00 น. ของวันอังคารที่ 18 เมษายน 2566 ดังนี้ 1. ทางหลวงพิเศษหมายเลข 7 ช่วงกรุงเทพฯ - ชลบุรี - พัทยา - มาบตาพุด 2. ทางหลวงพิเศษหมายเลข 9 สายถนนวงแหวนรอบนอกกรุงเทพมหานคร (ถนนกาญจนาภิเษก) ช่วงบางปะอิน - บางพลี และช่วงพระประแดง - ต่างระดับบางขุนเทียน เนื่องจากในช่วงเทศกาลสงกรานต์ของปี พ.ศ. 2566 มีวันหยุดต่อเนื่อง ตั้งแต่วันที่ 13 เมษายน 2566 ถึงวันที่ 17 เมษายน 2566 โดยคาดหมายได้ว่าจะมีประชาชนจํานวนมากเดินทางกลับภูมิลําเนา ส่งผลให้การจราจรติดขัดในทุกสายทางที่ออกและเข้ากรุงเทพมหานครและปริมณฑล ดังนั้น จึงยกเว้นค่าธรรมเนียมผ่านทางบนทางหลวงพิเศษหมายเลข 7 และหมายเลข 9 ดังกล่าวในวันหยุดต่อเนื่อง เพื่อช่วยสนับสนุนให้ประชาชนสามารถเดินทางได้สะดวกรวดเร็วยิ่งขึ้น ทําให้การจราจรมีความคล่องตัว อีกทั้งช่วยแบ่งเบาภาระค่าใช้จ่ายในการเดินทาง ลดภาระค่าครองชีพของประชาชน รวมทั้งลดการใช้พลังงานของประเทศและลดมลพิษทางอากาศด้วย นอกเหนือจากผลประโยชน์ทางตรงที่สามารถประเมินเป็นมูลค่าเงินได้จากการประหยัดค่าใช้จ่าย จากการใช้ทางหลวงพิเศษและจากการประหยัดเวลาในการเดินทางแล้ว การยกเว้นการจัดเก็บค่าธรรมเนียมผ่านทางบนทางหลวงพิเศษในช่วงเทศกาลสงกรานต์ ก่อให้เกิดผลประโยชน์ทางอ้อมที่ไม่สามารถประเมินเป็นมูลค่าได้รวมอยู่ด้วย ซึ่งเป็นการกระตุ้นให้เกิดการขยายตัวทางเศรษฐกิจ จากการที่ประชาชนสามารถนําเงินที่ประหยัดได้จากการยกเว้นการจัดเก็บค่าธรรมเนียมผ่านทางบนทางหลวงพิเศษนําไปใช้จ่ายในส่วนอื่น ๆ ซึ่งเป็นการเพิ่มกําลังซื้อสินค้าอุปโภคและบริโภค ส่งผลให้ผู้ประกอบการต่าง ๆ และผู้ผลิตมีรายได้เพิ่มขึ้น รวมทั้งเป็นการสนับสนุนการท่องเที่ยว ซึ่งคาดว่ารายได้จากการท่องเที่ยวจะก่อให้เกิดเม็ดเงินหมุนเวียนเข้าสู่ระบบเศรษฐกิจของประเทศ คิดเป็นมูลค่าทางเศรษฐกิจประมาณ 227 ล้านบาท
รัฐบาลไทย-ข่าวทำเนียบรัฐบาล-รองอธิบดีกรมการขนส่งทางบก ตรวจเยี่ยมการปฏิบัติงานของเจ้าหน้าที่ตามโครงการรณรงค์ป้องกันและลดอุบัติเหตุทางถนนช่วงเทศกาลสงกรานต์ 2566 ณ สถานีขนส่งผู้โดยสาร จ.ลำปาง
วันอังคารที่ 11 เมษายน 2566
รองอธิบดีกรมการขนส่งทางบก ตรวจเยี่ยมการปฏิบัติงานของเจ้าหน้าที่ตามโครงการรณรงค์ป้องกันและลดอุบัติเหตุทางถนนช่วงเทศกาลสงกรานต์ 2566 ณ สถานีขนส่งผู้โดยสาร จ.ลําปาง
...
วันนี้ (11 เม.ย. 2566) นางสิริรัตน์ วีรวิศาล รองอธิบดีกรมการขนส่งทางบก กระทรวงคมนาคม พร้อมด้วยนายชีพ น้อมเศียร ผู้อํานวยการสํานักวิศวกรรมยานยนต์ และคณะ ได้ตรวจเยี่ยมการปฏิบัติงานของเจ้าหน้าที่ ตามโครงการรณรงค์ป้องกันและลดอุบัติเหตุทางถนนของกรมการขนส่งทางบก ช่วงเทศกาลสงกรานต์ พ.ศ. 2566 ณ สถานีขนส่งผู้โดยสารจังหวัดลําปาง โดยมีนางสาวสุชาดา พฤกษะวัน ขนส่งจังหวัดลําปาง เจ้าหน้าที่สํานักงานขนส่งจังหวัดลําปาง เทศบาลนครลําปาง และบริษัท ขนส่ง จํากัด (บขส.) ให้การต้อนรับและรายงานผลการดําเนินงาน
ในการนี้ รองอธิบดีกรมการขนส่งทางบก และคณะ ได้มอบของที่ระลึก พร้อมให้กําลังใจและขอบคุณเจ้าหน้าที่สํานักงานขนส่งจังหวัดลําปาง เทศบาลนครลําปาง และบริษัท ขนส่ง จํากัด (บขส.) ที่ร่วมกันปฏิบัติหน้าที่อํานวยความสะดวกให้กับประชาชนในช่วงเทศกาลสงกรานต์ โดยได้กําชับให้กํากับดูแลและตรวจสอบรถโดยสารสาธารณะ ให้มีความปลอดภัยและมีความพร้อมทั้งตัวรถและผู้ขับรถ และได้เน้นย้ําให้มีการตรวจสอบชั่วโมงการทํางานของพนักงานขับรถผ่านระบบ GPS เพื่อไม่ให้มีการขับขี่เกินชั่วโมงการทํางานตามที่กฎหมายกําหนด รวมทั้งให้จัดรถให้เพียงพอต่อความต้องการของประชาชนด้วย ทั้งนี้ ขณะตรวจเยี่ยมมีประชาชนใช้บริการสถานีขนส่งผู้โดยสารจังหวัดลําปางอย่างต่อเนื่อง
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ มั่นใจเศรษฐกิจไทยมีแนวโน้มฟื้นตัวต่อเนื่อง ADB ประเมินเศรษฐกิจไทยปี 2566 โต 3.3% JCER และ Nikkei ประเมินไทยโต 3.7% มีสัญญาณบวก
วันอังคารที่ 11 เมษายน 2566
11/04/2566
โฆษกรัฐบาลเผย นายกฯ มั่นใจเศรษฐกิจไทยมีแนวโน้มฟื้นตัวต่อเนื่อง ADB ประเมินเศรษฐกิจไทยปี 2566 โต 3.3% JCER และ Nikkei ประเมินไทยโต 3.7% มีสัญญาณบวก
โฆษกรัฐบาลเผย นายกฯ มั่นใจเศรษฐกิจไทยมีแนวโน้มฟื้นตัวต่อเนื่อง ADB ประเมินเศรษฐกิจไทยปี 2566 โต 3.3% JCER และ Nikkei ประเมินไทยโต 3.7% มีสัญญาณบวก สะท้อนเสถียรภาพทางเศรษฐกิจของไทยที่แข็งแกร่ง
วันนี้ (11 เมษายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มั่นใจเศรษฐกิจไทยมีแนวโน้มฟื้นตัวต่อเนื่อง หลังจากที่ประเทศไทยได้รับการประเมินแนวโน้มทางเศรษฐกิจจากหลายหน่วยงานด้านเศรษฐกิจที่น่าเชื่อถือ ซึ่งประเมินเป็นไปในทิศทางเดียวกันว่า เศรษฐกิจไทยในปี 2566 – 2567 มีแนวโน้มฟื้นตัวต่อเนื่อง โดยธนาคารพัฒนาเอเชีย (Asian Development Bank: ADB) และศูนย์วิจัยเศรษฐกิจของญี่ปุ่น (Japan Center for Economic Research: JCER) ร่วมกับหนังสือพิมพ์ Nikkei คาดการณ์เศรษฐกิจไทยจะเติบโตอย่างแข็งแกร่ง โดยมีปัจจัยหลักมาจากการฟื้นตัวของภาคการท่องเที่ยว ทั้งนี้ นายกรัฐมนตรีเชื่อมั่นว่าด้วยศักยภาพของไทยจะขับเคลื่อนเศรษฐกิจโดยรวมของประเทศให้มีเสถียรภาพและเติบโตอย่างมั่นคง
โฆษกประจําสํานักนายกรัฐมนตรี กล่าวว่า ธนาคารพัฒนาเอเชีย คาดการณ์ว่า ในปี 2566 เศรษฐกิจของประเทศกําลังพัฒนาในภูมิภาคเอเชีย-แปซิฟิกจะเติบโตเร็วขึ้น โดยมีอัตราการเติบโตทางเศรษฐกิจที่ร้อยละ 4.8 เพิ่มขึ้นจากปี 2565 ที่มีอัตราการเติบโตอยู่ที่ร้อยละ 4.2 และสําหรับประเทศไทย ธนาคารพัฒนาเอเชียประเมินว่า เศรษฐกิจของไทยในปี 2566 จะขยายตัวที่ร้อยละ 3.3 และขยายตัวเพิ่มขึ้นเป็นร้อยละ 3.7 ในปี 2567 โดยมีปัจจัยสําคัญจากการฟื้นตัวของภาคท่องเที่ยวและการบริโภคของภาคเอกชน นอกจากนี้ ธนาคารพัฒนาเอเชียประเมินว่า อัตราเงินเฟ้อทั่วไปของไทยจะลดลงจากปี 2565 ที่ร้อยละ 6.1 เป็นร้อยละ 2.9 ในปี 2566 และร้อยละ 2.3 ในปี 2567 เนื่องจากแรงกดดันด้านอุปทานที่คาดว่าจะลดลงตามราคาพลังงานและสินค้าโภคภัณฑ์ที่ปรับตัวลดลง
นอกจากนี้ ศูนย์วิจัยเศรษฐกิจของญี่ปุ่น (Japan Center for Economic Research: JCER) และหนังสือพิมพ์ Nikkei สํารวจความคิดเห็นของนักเศรษฐศาสตร์ และประเมินว่า ในปี 2566 ประเทศส่วนใหญ่ในทวีปเอเชียจะมีการชะลอตัวทางเศรษฐกิจเมื่อเทียบกับปี 2565 ยกเว้นไทยและมาเลเซียที่จะมีการเติบโตทางเศรษฐกิจที่แข็งแกร่ง โดยเศรษฐกิจไทยคาดว่าจะเติบโตได้ถึงร้อยละ 3.7 ในปี 2566 และ 2567 เพิ่มขึ้นจากร้อยละ 2.6 ในปี 2565 โดยเป็นผลสืบเนื่องจากการฟื้นตัวของภาคการท่องเที่ยว และการผ่อนคลายมาตรการโควิด-19 ของจีน
“นายกรัฐมนตรีขอบคุณทุกหน่วยงานด้านเศรษฐกิจที่ทํางานอย่างแข็งขัน ขับเคลื่อน และฟื้นฟูเศรษฐกิจของประเทศ จนทําให้ไทยมีการเติบโตทางเศรษฐกิจอย่างต่อเนื่อง และหลายหน่วยงานด้านเศรษฐกิจประเมินแนวโน้มเศรษฐกิจไทยไปในทิศทางเดียวกันว่ามีแนวโน้มขยายตัวดีขึ้น ท่ามกลางการชะลอตัวของเศรษฐกิจโลก สะท้อนถึงความเข้มแข็ง มีเสถียรภาพของรากฐานทางเศรษฐกิจไทย ซึ่งเป็นส่วนสําคัญในการสร้างความเชื่อมั่นให้แก่นักลงทุนต่างชาติ” นายอนุชาฯ กล่าว
รัฐบาลไทย-ข่าวทำเนียบรัฐบาล-กรมเจ้าท่า เปิดศูนย์อำนวยความสะดวกและความปลอดภัยทางน้ำ จังหวัดชลบุรี ดูแลความปลอดภัยทางน้ำ รับเทศกาลสงกรานต์ 2566
วันอังคารที่ 11 เมษายน 2566
กรมเจ้าท่า เปิดศูนย์อํานวยความสะดวกและความปลอดภัยทางน้ํา จังหวัดชลบุรี ดูแลความปลอดภัยทางน้ํา รับเทศกาลสงกรานต์ 2566
...
กรมเจ้าท่า เปิดศูนย์อํานวยความสะดวกและความปลอดภัยทางน้ํา จังหวัดชลบุรี ดูแลความปลอดภัยทางน้ํา รับเทศกาลสงกรานต์ 2566
จากนโยบายรัฐบาล และกระทรวงคมนาคม กรมเจ้าท่า ดําเนินการดูแลความปลอดภัยและอํานวยความสะดวกให้กับประชาชนในการเดินทางทางน้ํา
วันอังคารที่ 11 เมษายน 2566 นายกริชเพชร ชัยช่วย ผู้ตรวจราชการกระทรวงคมนาคม รักษาราชการแทนอธิบดีกรมเจ้าท่า มอบหมายให้นายภูริพัฒน์ ธีระกุลพิสุทธิ์ รองอธิบดีกรมเจ้าท่า ด้านปลอดภัย เป็นประธานเปิดศูนย์อํานวยความสะดวกและความปลอดภัยทางน้ําในช่วงเทศกาลวันสงกรานต์ พ.ศ.2566 ณ ท่าเรือพัทยาใต้ จังหวัดชลบุรี เพื่อกํากับดูแลความปลอดภัย อํานวยความสะดวกและเตรียมพร้อมการให้ความช่วยเหลือแก่ประชาชนและนักท่องเที่ยวที่ใช้บริการเรือโดยสาร
ทั้งนี้ การเปิดศูนย์อํานวยความสะดวกและความปลอดภัยทางน้ําเป็นการบูรณาการร่วมกันระหว่างหน่วยงานกรมเจ้าท่า หน่วยงานภาครัฐและภาคเอกชน พร้อมกันนี้ รองอธิบดีกรมเจ้าท่า ด้านปลอดภัย ได้กล่าวขอบคุณเจ้าหน้าที่ของสํานักงานเจ้าท่าภูมิภาคที่ 6 และสาขาพัทยา สาขาชลบุรี ที่ตั้งใจปฏิบัติหน้าที่ด้วยความเข้มแข็ง ในการดูแลความปลอดภัยให้กับประชาชนและนักท่องเที่ยว พร้อมกันนี้ได้มอบแนวทางการปฏิบัติงานด้านปลอดภัยทางน้ําให้มีประสิทธิภาพที่ดียิ่งขึ้น ทั้งในด้าน การบังคับใช้กฎหมาย การตรวจตรา การกํากับดูแล การอํานวยความสะดวก รวมถึงการรณรงค์และกํากับเรือบรรทุกคนโดยสาร การติดตั้งระบบ AIS เพื่อยกระดับมาตรฐานด้านความปลอดภัยทางน้ําให้มีประสิทธิภาพต่อไป ทั้งนี้ หากท่านใดพบเห็นเหตุการณ์ความไม่ปลอดภัยทางน้ํา โทร.สายด่วนกรมเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-บขส. เผยผู้โดยสารเดินทางกลับภูมิลำเนาเมื่อวานนี้ (10 เม.ย. 66) กว่า 4 หมื่นคน ใช้รถโดยสารกว่า 3,400 เที่ยว ไม่มีผู้โดยสารตกค้าง
วันอังคารที่ 11 เมษายน 2566
บขส. เผยผู้โดยสารเดินทางกลับภูมิลําเนาเมื่อวานนี้ (10 เม.ย. 66) กว่า 4 หมื่นคน ใช้รถโดยสารกว่า 3,400 เที่ยว ไม่มีผู้โดยสารตกค้าง
....
ดร.สัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยตัวเลขการเดินทางในช่วงเทศกาลสงกรานต์ ปี 2566 ว่า เมื่อวันที่ 10 เมษายน 2566 บขส. ได้จัดรถโดยสาร (รถ บขส., รถร่วม, รถตู้) รองรับการเดินทางในเที่ยวไป จํานวน 3,440 เที่ยว มีผู้โดยสารใช้บริการ 40,819 คน ส่วนเที่ยวกลับ ได้จัดรถโดยสาร จํานวน 3,369 เที่ยว รองรับผู้โดยสารใช้บริการ 35,718 คน โดย บขส. สามารถจัดรถโดยสารได้เพียงพอ ไม่มีผู้โดยสารตกค้าง ทั้งนี้ ในวันที่ 11-12 เมษายน 2566 คาดการณ์ว่า จะมีปริมาณผู้โดยสารใช้บริการที่สถานีขนส่งผู้โดยสารกรุงเทพ ทั้ง 5 แห่ง เพิ่มมากขึ้น เฉลี่ยวันละ 60,000 คน ใช้รถโดยสาร (รถ บขส., รถร่วม, รถตู้) เฉลี่ยวันละ 4,500 เที่ยว และได้เตรียมรถโดยสารไม่ประจําทาง (รถทะเบียน 30) มาจัดเสริมในเส้นทางต่าง ๆ ประมาณ 700 คัน สามารถรองรับผู้โดยสารได้สูงสุดวันละกว่า 100,000 คน
กรรมการผู้จัดการใหญ่ บขส. กล่าวด้วยว่า ในช่วงเทศกาลสงกรานต์นี้ บขส. ได้กําชับทุกฝ่ายให้อํานวยความสะดวกประชาชนด้วยความสะดวก ปลอดภัย ตามนโยบายของกระทรวงคมนาคม และขอให้ผู้ประกอบการรถร่วมฯ ปฏิบัติตามระเบียบฯ และกฎหมายอย่างเคร่งครัด หากพบมีปัญหาการร้องเรียนด้านบริการต่าง ๆ จะมีการลงโทษปรับผู้ประกอบการที่กระทําความผิด และหากมีการกระทําผิดซ้ําอีกจะลงโทษขั้นสูงสุด นอกจากนี้ได้ขอความร่วมมือให้ติดป้ายแสดงราคาค่าโดยสารที่หน้าช่องขายตั๋วให้ชัดเจน เพื่อแจ้งราคาและป้องกันการฉวยโอกาสขึ้นราคาค่าโดยสาร ทั้งนี้ขอความร่วมมือผู้โดยสารเพิ่มความระมัดระวังในการเดินทาง เนื่องจากช่วงเทศกาลฯ จะมีกลุ่มมิจฉาชีพเข้ามาฉวยโอกาสหลอกลวงได้ง่าย หากพบปัญหาในการเดินทาง ให้แจ้งเจ้าหน้าที่ หรือตํารวจที่อยู่ในพื้นที่ทันที หรือโทร Call Center 1490 เรียก บขส. ตลอด 24 ชั่วโมง กรมการขนส่งทางบก 1584
“เทศกาลสงกรานต์นี้ ขอให้ผู้โดยสารเผื่อเวลาเดินทางมาขึ้นรถโดยสารที่สถานีขนส่งฯ ก่อนเวลารถออกอย่างน้อย 2 - 3 ชั่วโมง รวมทั้งขอให้ซื้อตั๋วที่ช่องจําหน่ายตั๋วเท่านั้น และให้ตรวจสอบข้อมูลในตั๋วโดยสาร เช่น เส้นทาง เวลารถออก จุดขึ้นรถทุกครั้งด้วย เพื่อความปลอดภัยในการเดินทาง”
รัฐบาลไทย-ข่าวทำเนียบรัฐบาล-กรมการขนส่งทางราง เปิดแผนอำนวยความสะดวกประชาชนในการเดินทางระบบขนส่งทางรางช่วงเทศกาลสงกรานต์ 2566
วันอังคารที่ 11 เมษายน 2566
กรมการขนส่งทางราง เปิดแผนอํานวยความสะดวกประชาชนในการเดินทางระบบขนส่งทางรางช่วงเทศกาลสงกรานต์ 2566
....
ดร.พิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม เปิดเผยถึงแผนอํานวยความสะดวกและความปลอดภัยในการเดินทางด้วยระบบขนส่งทางรางของประชาชนในช่วงเทศกาลสงกรานต์ 2566 ระหว่างวันที่ 11 – 17 เมษายน 2566 โดยมีการดําเนินการแบ่งออกเป็น 3 ส่วน ดังนี้
1. กรมการขนส่งทางราง (ขร.) ในฐานะหน่วยงานกํากับดูแลระบราง ได้จัดเจ้าหน้าที่ของ ขร. ดําเนินการประสานกับหน่วยงานผู้ให้บริการหากเกิดเหตุกรณีฉุกเฉิน รวมทั้งดําเนินการสุ่มตรวจระบบขนส่งทางรางรูปแบบต่างๆ เพื่อตรวจให้เป็นไปตามมาตรฐาน และมาตรการต่างๆ ทั้งด้านการอํานวยความสะดวกและความปลอดภัย พร้อมทั้งจัดทํารายงานสรุปข้อมูลการให้บริการระบบราง ทั้งจํานวนเที่ยววิ่ง ปริมาณผู้โดยสารระบบราง และข้อมูลอุบัติเหตุ/เหตุขัดข้องประจําวัน
2. การประสานหน่วยงานผู้ให้บริการรถไฟและรถไฟฟ้า จัดเจ้าหน้าที่ตรวจสอบเส้นทางรถไฟ/รถไฟฟ้า รวมทั้ง เพิ่มเจ้าหน้าที่ในการให้บริการและเฝ้าระวังจุดเสี่ยงและบริเวณจุดตัดทางถนนและทางรถไฟ รวมทั้งประสาน รฟท. เพิ่มตู้โดยสารไปกับขบวนรถไฟทางไกล และเพิ่มขบวนรถพิเศษช่วยการโดยสาร เพื่ออํานวยความสะดวกประชาชนในการเดินทางกลับภูมิลําเนา เพื่อไม่ให้เกิดความแออัดในการเดินทาง ส่วนระบบ
รถไฟฟ้าให้เพิ่มความถี่การให้บริการในชั่วโมงเร่งด่วน เพื่อรองรับประชาชนที่เดินทางไปร่วมกิจกรรมเทศกาลสงกรานต์ 2566 ตามจุดต่างๆ และเดินทางกลับที่พักได้อย่างสะดวก ทั้งนี้ ขร. ยังได้ขอความร่วมมือหน่วยงานผู้ให้บริการระบบขนส่งทางรางดําเนินการตรวจวันแอลกอฮอล์พนักงานขับรถและผู้ปฏิบัติงานเพื่อให้เจ้าหน้าที่มีความพร้อมต่อการทํางาน
3. การขอความร่วมมือประชาชนผู้ใช้บริการให้ความร่วมมือกับหน่วยงานผู้ให้บริการ สวมใส่หน้ากากตลอดการเดินทาง หมั่นล้างมือด้วยเจลแอลกอฮอล์
ดร.พิเชฐฯ กล่าวตอนท้ายว่า ขอความร่วมมือประชาชนผู้ใช้รถใช้ถนนขับขี่ผ่านจุดตัดทางรถไฟอย่างระมัดระวัง เช่น การไม่แซงกันก่อนถึงทางรถไฟ ไม่ฝ่าไม้กั้น/แผงกั้น รวมถึงชะลอความเร็วและหยุดรถเมื่อมีสัญญาณรถไฟกําลังจะมาถึง เพื่อป้องกันอุบัติเหตุในช่วงเทศกาลสงกรานต์ เพื่อประชาชนผู้ใช้บริการระบบขนส่งทางรางและประชาชนทุกคนจะมีความสุขในการเดินทางกลับภูมิลําเนาอย่างสะดวก ปลอดภัย ขอให้ทุกท่านมีความสุขกับช่วงเทศกาลสงกรานต์ 2566 นี้